16 נובמבר 2015

לכבוד

**קבוצות ליגת על גברים**

ג.א.נ.,

הנדון: **תקופת העברות נוספת ורישום שחקנים**

 1. **המועד האחרון** להעברות שחקנים והרשמת זרים לעונה זו נקבע ע"י מנהלת הליגה,**ליום שלישי 19/04/16 בשעה 14:00 בצהריים,** ולא 24/04/15, כפי שפורסם בחוזר הקודם.

2. למרות האמור בסעיף 1 שחקנים הרשומים בליגה לאומית גברים (שחקנים זרים וישראלים) יוכלו לעבור לקבוצות בליגת על רק **עד ליום שלישי 15/03/16** **בשעה 11:00 בבוקר**.

3. בתקופת ההעברות תוכל כל קבוצה לקלוט בשורותיה שחקנים זרים וישראלים במסגרת 15 השחקנים המותרים לקבוצה לרשום בשורותיה.

במידה ובקבוצה רשומים כבר 15 שחקנים ניתן לבטל רישום שחקנים, במקרה זה יש להמציא לאיגוד אישור בכתב מהשחקן המבוטל והחזרת כרטיס השחקן שלו.

שחקן ישראלי שכרטיסו בוטל יכול להירשם מחדש בקבוצתו עד למועד האחרון להעברות אך במקרה כזה לא תוכל הקבוצה לבטלו פעם נוספת.

 4. שחקן יכול לשחק בעונה רק בשתי קבוצות בישראל.

 5. בתקופת ההעברות תהא קבוצה רשאית גם לרשום בשורותיה שחקן חדש אשר לא רשום באותה עונה בכל קבוצה אחרת.

6. שחקן שיועבר או יירשם בתקופת ההעברות יהיה רשאי לשחק בקבוצתו החדשה במחזור הקרוב להעברתו ובלבד שטופס ההעברה/הרשמה יומצא לאיגוד עד שעה 11:00 בבוקר ביום המשחק, ולשחקן יש מקום פנוי ברשימת 15 השחקנים של הקבוצה.

7. בתקופת ההעברות ניתן להעביר מקבוצה לקבוצה גם שחקנים זרים. שחקן זר יכול לשחק בעונה רק בשתי קבוצות בישראל.

 בכבוד רב,

 נפתלי גושן

 רכז הליגות

העתק: מר עמירם הלוי - יו"ר האיגוד

 מר יעקב בן שושן - מנכ"ל האיגוד

 מנהלת הליגה

 עו"ד רונית יניב - אמיר – יועצת משפטית

 בקרה תקציבית

 מחלקת רישום

O:\עידית\נפתלי\ליגותבכי\2015-16\על גברים\כללי\331-תקופת העברות+רישום -נוספת.docx